
Magyarország külkapcsolatai déli szomszédjaival a rendszerváltástól

Kulcsszavak: Rendszerváltás, külkapcsolatok, posztjugoszláv államok, kisebbség, kormányzati politika
Dolgozatom témája Magyarország külkapcsolatainak alakulása a rendszerváltást követően a déli, posztjugoszláv szomszédjainkkal, Szlovéniával, Horvátországgal és Szerbiával.
A dolgozat megírásának háttere a személyes érdeklődés a külpolitika és a politikatudományok iránt.
Kutatásom szekunder forrásokra épül: szakirodalmi adatbázisokból (Google Scholar, Mersz.hu, Matarka) szűrtem le a témával kapcsolatos monográfiákat, tanulmányokat. Ezeket elemezve az alábbi kutatási kérdésekre találtam választ: elsőként a magyar rendszerváltás folyamatának részletes vizsgálatát és a többpártrendszer kialakulásának körülményeit kívántam feltárni. Második fő kérdésként a Magyarország és a határos posztjugoszláv államok között kialakult külkapcsolatok fejlődését elemeztem. Végezetül dolgozatom harmadik célkitűzése az volt, hogy értékeljem a Szerbiával, Horvátországgal és Szlovéniával kialakult külkapcsolatok minőségét, valamint azok pozitív vagy negatív irányú alakulását. A dolgozat egyes fejezeteiben részletesen bemutatom a délszláv szomszédjainkkal való kapcsolatok fejlődésének legfontosabb mérföldköveit. Külön említést teszek a magyar kisebbség helyzetéről. Kitérek arra, hogy a bilaterális kapcsolatok hogyan mélyültek vagy javultak a különböző kormányok alatt. Eredményként az is elmondható, hogy az utóbbi hazai kormányok nagy figyelmet fektetnek mind a gazdasági kapcsolatok, mint a külpolitikai kapcsolatok javítására, a kölcsönös együttműködés érdekében, ezzel növelve hazánk külkapcsolati értékeit is.
 



